सोरांजुलिया नंखाय फिसा बेरामावनो 9 बोसोर गोगलैना थानांदोंमोन। मानोना बिनि बेरामखौ बै समाव गामिनि मानसिफोरा मिथिफेरामोन। जायखौ दायना रायनाय होननानैल‘ बुङोमोन। नाथायबा बिनि बेरामआ जाबाय फेरेनजाइटिस (Pharyngitis)सोमोन। जायखौ सोरांजुलिनि नख‘राबो हमनो हायाखैमोन। बिनि बेरामआ उन्दै बैसोनिफ्रायनो जाखाबायमोन। नाथाय रावबो सानफेराखैमोन बेबोदि मोनसे गिदिर बेराम। मानोना बे बेरामनि दिन्थिफोरा सरासनस्रायै गोरलै जायखौ नोजोर गोलैयै। जेरै गगा मोननाय, गोदोना सानानै बुनाय, मेगन गोजा-गोजा जानाय, गुजुख्रेबनाय बायदि-बायदि। दा बिदियाव गामिनि जामबा-जामबिफोरा बोरैथो बेराम गिदिर होनना सानलायखो। डाक्टर मोजांनिसिमबो थांफेराखै। खाथि-खाला फारमासिफोराव थाङो आरो न‘आवनो खांनाय देग्लिबायनानै सोरांजुलिनि बिमाया जाहोबोदों। नाथाय बिदिनो बोसोरसे बारलांनायसै। जेबो हामनायनि सिन गैया।